**თვითმმართველი ერთეული ხარაგაულის მუნიციპალიტეტის მერიის მიერ 2017 წელს განხორციელებული სახელმწიფო შესყიდვების შესახებ**

**ანგარიში**

ხარაგაულის მუნიციპალიტეტის მერიამ 2017 განმავლობაში, მუნიციპალიტეტის დამტკიცებული ბიუჯეტის შესაბამისად, სახელმწიფო შესყიდვების წლიური გეგმის საფუძველზე, საქართველოს კანონის ,,სახელმწიფო შესყიდვების შესახებ“, გამარტივებული ელექტრონული ტენდერის და ელექტრონული ტენდერის ჩატარების წესის“ დამტკიცების შესახებ, სახელმწიფო შესყიდვების სააგენტოს თავმჯდომარის N9 ბრძანების, N12 ბრძანების, გამარტივებული შესყიდვის კრიტერიუმების განსაზღვრისა და გამარტივებული შესყიდვის ჩატარების წესის დამტკიცების შესახებ N13 ბრძანების და სხვა ბრძანებების შესაბამისად რომლებიც უშუალოდ არეგულირებენ სახელმწიფო შესყიდვების სწორად განხორციელებას, განახორციელა სამი სახის სახელმწიფო შესყიდვა; საქონლის შესყიდვა, მომსახურების შესყიდვა და სამუშაოების შესრულების შესყიდვა.

სახელმწიფო შესყიდვებთან დაკავშირებით, მუნიციპალიტეტის მერიის სახელმწიფო შესყიდვებისა და მატერიალურ-ტექნიკური უზრუნველყოფის განყოფილებამ რეაგირება მოახდინა 712 წერილობით მომართვაზე რომლებიც შეეხება სახელმწიფო შესყიდვებთან დაკავშირებულ სხვადასხვა სახის დასაკმაყოფილებელ დავალებებს და საპასუხო დოკუმენტაციების/ინფორმაციების მომზადებას.

შესყიდვების განსახორციელებლად, შესაბამისი განყოფილების მიერ მომზადებულია 106 (ას ექვსი) სატენდერო დოკუმენტაციის პროექტი, ყველა სატენდერო დოკუმენტაცია, ოქმი N1-ით დამტკიცებულია სატენდერო კომისიის მიერ და გამოცხადებულია გამარტივებული ელექტრონული და ელექტრონული ტენდერები აუქციონის გარეშე.

მუნიციპალიტეტის მერიის მიერ გამოცხადებული ტენდერებიდან 2 (ორი) ტენდერი შეწყდა ტექნიკური დოკუმენტაციის დაზუსტების გამო, 6 (ექვსი) ტენდერი დასრულდა უარყოფითი შედეგით, გამომდინარე იქედან რომ ტენდერში მონაწილე პრეტენდენტებმა ვერ დააკმაყოფილეს სატენდერო დოკუმენტაციით გათვალისწინებული მოთხოვნები და დაექვემდებარენ დისკვალიფიკაციას ტექნიკური დოკუმენტაციის გამო, 34 (ოცდათოთხმეტი) ტენდერი არ შედგა რადგან ტენდერებზე მონაწილეობა არ მიუღიათ პრეტენდენტებს ხოლო 64 (სამოცდაოთხი) ტენდერზე მუნიციპალიტეტმა გააფორმა ხელშეკრულებები სხვადასხვა მიმწოდებლებთან.

გამოცხადებულ ტენდერებზე, მერიის შესყიდვების განყოფილებისა და სატენდერო კომისიის წევრების მიერ განხილულია, სახელმწიფო შესყიდვების ერთიანი ელექტრონული სისტემის საშუალებით პრეტენდენტების მიერ წარმოდგენილი სატენდერო წინადადებები და ტექნიკური დოკუმენტაციები, განხილვის შედეგად მომზადებულია შესაბამისი ინტერესთა კონფლიქტები, (რაოდენობით 93) ოქმები (რაოდენობით 133) და წერილები (რაოდენობით 133) რომლებიც სახელმწიფო შესყიდვების სააგენტოს თავმჯდომარის 2011 წლის 7 აპრილის N9 ბრძანების, შემდეგ კი 2017 წლის 14 ივნისის N12 ბრძანების მოთხოვნათა შესაბამისად არის მომზადებული და ატვირთულია მუნიციპალიტეტის მერიის მიერ გამოცხადებულ ტენდერებზე.

გამარტივებული ელექტრონული და ელექტრონული ტენდერების ჩატარების შედეგად, სახელმწიფო შესყიდვების სააგენტოსთან შეთანხმების საფუძველზე და ერთ პირთან მოლაპარაკების გზით ჯამში მუნიციპალიტეტის მერიამ სხვადასხვა საქონლის, მომსახურების და სამუშაოების შესრულების შესყიდვაზე მიმწოდებლებთან გააფორმა 220 (ორას ოცი) ხელშეკრულება რომელთა ჯამური ღირებულება შეადგენს **8476956.24 (რვა მილიონ ოთხას სამოცდატექვსმეტი ათას ცხრაას ორმოცდატექვსმეტი ლარი და ოცდაოთხი თეთრი) ლარს.**

მუნიციპალიტეტის სახელით ,,სახელმწიფო შესყიდვების შესახებ“ გაფორმებული ყველა ხელშეკრულება, ხელშეკრულების გაფორმების თარიღიდან 10 დღის ვადაში იტვირთება <http://www.procurement.gov.ge/> სახელმწიფო შესყიდვების ერთიან ელექტრონულ სისტემაში და ყველა ატვირთულ ხელშეკრულებაზე, ასევე იტვირთება ხელშეკრულების საფუძველზე ფაქტობრივად გადარიცხული თანხების დამადასტურებელი დოკუმენტაცია კერძოდ, მიღება-ჩაბარების აქტ(ებ)ი, კონტროლის ჯგუფის დასკვნა, ექსპერტიზის დასკვნები (ასეთის არსებობის შემთხვევაში), ურთიერთშეთანხმების აქტ(ებ)ი წერილები, მოხსენებითი ბარათები და სხვა. მუნიციპალიტეტის მერიის მიერ გაფორმებულ ხელშეკრულებებს აღნიშნული დოკუმენტაციის ატვირთვის შემდეგ ეტაპობრივად ენიჭება შესრულებული ან შეუსრულებელი ხელშეკრულების სტატუსი. საანგარიშო პერიოდის განმავლობაში ეტაპობრივად ხდებოდა შესყიდული საქონლის განაწილება, განაწილების უწყისების წარმოება და შესაბამის მიღება-ჩაბარების აქტების გაფორმება. სახელმწიფო შესყიდვების განხორციელებასთან დაკავშირებით, საქართველოს მთავრობას, სახელმწიფო შესყიდვების სააგენტოს და კონსოლიდირებული ტენდერების სატენდერო კომისიას ეტაპობრივად წარვუდგენდით მათ მიერ მოთხოვნილ ინფორმაციას **ctd.spa.ge** სისტემის საშუალებით. ეტაპობრივად ვანხორციელებდით მუნიციპალიტეტისათვის საჭირო საქონლის, მომსახურების და სამუშაოების შესრულების შესყიდვის შეთანხმება და ვითვალისწინებდით მათ რეკომენდაციებს სახელმწიფო შესყიდვების განხორციელებისას.

ხარაგაულის მუნიციპალიტეტის მერიის ადმინისტრაციული სამსახურის

პროფესიული საჯარო მოხელის II რანგის მეორადი სტრუქტურული ერთეულის

ხელმძღვანელი, სახელმწიფო შესყიდვებისა და მატერიალურ-

ტექნიკური უზრუნველყოფის განყოფილების უფროსი

---------------------------------